

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 201/30.07.2025**

**privind modificarea şi completarea listei bunurilor din domeniul public al municipiului Satu Mare, aferente sistemului public de alimentare cu apă şi canalizare, puse la dispoziția Apaserv Satu Mare S.A.,**

**prin contractul de delegare**

Consiliul local al Municipiului Satu Mare,

 Analizând proiectul de hotărâre înregistrat sub nr. 45535/24.07.2025, referatul de aprobare a inițiatorului, înregistrat sub nr. 45536/24.07.2025, raportul de specialitate comun al Direcției Patrimoniu - Serviciul Patrimoniu, Concesionări, Închirieri și al Directorului executiv al Direcției economice, înregistrat sub nr. 45538/24.07.2025 și avizele comisiilor de specialitate ale Consiliului Local Satu Mare,

Luând în considerare prevederile:

* art. 136 alin. (1) și (4) din Constituția României republicată,
* art. 863 lit. f) și art. 864 din Legea nr. 287/2009 privind Codul Civil, republicată cu modificările și completările ulterioare,
* art. 290 din Codul administrativ, aprobat prin O.U.G. nr.57/2019,
* art. 10 alin. (6) coroborat cu art. 44 alin. (4) din Legea serviciilor comunitare de utilități publice nr. 51/2006, republicată, cu modificările și completările ulterioare,
* art. 42 alin. (1) lit. b),art. 14 lit. b) și ale art. 15 alin. (2) lit. c) din Legea nr.241/2006 a serviciului de alimentare cu apă şi de canalizare, actualizată, republicată cu modificările și completările ulterioare,
* art. 2 alin. (2) din O.G. privind reevaluarea şi amortizarea activelor fixe aflate în patrimoniul instituțiilor publice nr. 81/2003, cu modificările și completările ulterioare,
* art. 1 şi art. 2 din O.G. pentru reglementarea procesului de scoatere din funcțiune, casare şi valorificare a activelor corporale care alcătuiesc domeniul public al statului şi al unităților administrativ-teritoriale nr. 112/2000,

Ţinând seama de prevederile Legii nr.24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

În temeiul prevederilor art. 108 lit. e), art. 129 alin. (2) lit. d) și alin. (7) lit. n), ale art. 139 alin. (3) lit. g), ale art. 196 alin. (1) lit. a) din O.U.G. nr. 57/2019 privind Codul administrativ,

Adoptă prezenta

 **H O T Ă R Â R E:**

**Art. 1.** Se aprobă trecerea în domeniul public al municipiului Satu Mare a bunurilor rezultate ca urmare a investițiilor realizate din fondul de întreținere, înlocuire și dezvoltare I.I.D. aferente perioadei 2022-2024 cuprinse în Anexa nr.1, care face parte integrantă din prezenta hotărâre.

 **Art. 2.** Se aprobă punerea la dispoziția societății comerciale APASERV Satu Mare S.A. a bunurilor prevăzute la Art. 1, conform Anexei nr. 1, care face parte integrantă din prezenta hotărâre.

**Art. 3.** Se aprobă trecerea în domeniul public al municipiului Satu Mare a bunurilor preluate prin procesul verbal de predare primire nr. 33426/23.05.2025, ce constituie rețeaua de apă și canalizare în localitatea Satu Mare, str. Păulești cuprinse în Anexa nr. 2, care face parte integrantă din prezenta hotărâre.

 **Art. 4.** Se aprobă punerea la dispoziția societății comerciale APASERV Satu Mare S.A. a bunurilor prevăzute la Art. 3, conform Anexei nr. 2, care face parte integrantă din prezenta hotărâre.

**Art. 5.** Se aprobă lista finală a bunurilor aflate în domeniul public al municipiului Satu Mare aparținând sistemului public de alimentare cu apă și canalizare date în exploatare, conform contractului de delegare nr. 12313/19.11.2009, către APASERV Satu Mare S.A, care constituie Anexa nr. 3, parte integrantă a prezentei hotărâri.

**Art. 6.** Cu ducerea la îndeplinire a prezentei hotărâri se încredinţează Primarul municipiului Satu Mare prin Direcția Patrimoniu- Serviciul Patrimoniu, Concesionări, Închirieri și Direcția Economică.

**Art. 7.** Prezenta hotărâre se comunică, prin intermediul Secretarului general în termenul prevăzut de lege, Primarului municipiului Satu Mare, Instituţiei Prefectului - Județul Satu Mare, Direcției Economice, Direcției Patrimoniu-Serviciului Patrimoniu-Serviciul Patrimoniu, Concesionări, Închirireri și Apaserv Satu Mare S.A.

 **Președinte de ședință, Contrasemnează**

 **Mare Radu Secretar general,**

**Mihaela Maria Racolța**

Prezenta hotărâre a fost adoptată în ședință ordinară cu respectarea prevederilor art. 139 alin. (3) lit. g) din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 22 |
| Nr. total al consilierilor absenţi | 1 |
| Voturi pentru | 22 |
| Voturi împotrivă | 0 |
| Abţineri | 0 |

Redactat în 3 exemplare originale

L.G.